Document ID: 32008D0679

KOMISSION PÄÄTÖS,
tehty 31 päivänä heinäkuuta 2008,
toiminta-avustusten kohdentamisesta rikosuhritutkimuksen kysymysten kääntämiseen ja testaamiseen rikosten ennalta ehkäisyä ja torjuntaa koskevan erityisohjelman yhteydessä osana turvallisuutta ja vapauksien suojelua koskevaa yleisohjelmaa
(2008/679/YOS)
EUROOPAN YHTEISÖJEN KOMISSIO, joka
ottaa huomioon Euroopan unionista tehdyn sopimuksen,
ottaa huomioon rikosten ennalta ehkäisyä ja torjuntaa koskevan erityisohjelman perustamisesta kaudelle 2007-2013 osana turvallisuutta ja vapauksien suojelua koskevaa yleisohjelmaa 12 päivänä helmikuuta 2007 tehdyn neuvoston päätöksen 2007/125/YOS (1) ja erityisesti sen 7 artiklan 6 kohdan,
sekä katsoo seuraavaa:
(1)
Komissio hyväksyi 16 päivänä huhtikuuta 2007 vuotuisen työohjelman vuodeksi 2007 rikosten ennalta ehkäisyä ja torjuntaa koskevaa erityisohjelmaa varten osana turvallisuutta ja vapauksien suojelua koskevaa yleisohjelmaa. (2)
(2)
Rikosten ennalta ehkäisyä ja torjuntaa koskevan ohjelman puitekumppaneita koskeva ehdotuspyyntö julkaistiin helmikuussa 2007.
(3)
Erityinen rikosuhritutkimuksen kysymysten kääntämistä ja testaamista koskeva ehdotuspyyntö lähetettiin 16 päivänä elokuuta 2007 kaikille valituille puitekumppaneille, jotka olivat valinneet vaihtoehdon ”Rikollisuutta ja rikoslainkäyttöä koskevat tilastot”.
(4)
Arviointikomitea kokoontui 6 päivänä marraskuuta 2007, 22 päivänä marraskuuta 2007 ja 17 päivänä joulukuuta 2007 ja suositteli avustusten myöntämistä rikosuhritutkimuksen kysymysten kääntämiseen ja testaamiseen.
(5)
Tässä päätöksessä säädetyt toimenpiteet ovat Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (3) mukaiset.
(6)
Tässä päätöksessä säädetyt toimenpiteet ovat neuvoston päätöksen 2007/125/YOS 8 artiklalla perustetun komitean lausunnon mukaiset,
ON PÄÄTTÄNYT SEURAAVAA:
Ainoa artikla
Hyväksytään liitteessä tarkoitetut toiminta-avustukset, joiden yhteisarvo on 1 540 170,39 euroa.
Tehty Brysselissä 31 päivänä heinäkuuta 2008.

Labels: 11
19
10
0
15